شه‌فه‌ق نيوز/ شماره‌يگ كووچه‌ر له‌ هه‌وڵيگ ناياسايى ئه‌را ئه‌وه‌گ له‌ناو خاك توركياوه‌ بچنه‌ ناو خاك يۆنان له‌ ئاو ئيجه‌ خنكيان له‌ ئاكام ژيرئاوكه‌فتن به‌له‌مه‌گه‌يان.
له‌ى باوه‌ته‌و، ئاژانسه‌يل هه‌واڵ باس له‌وه‌ كردن ك 11 كووچه‌ر خنكيانه‌و 8 له‌ليان له‌ئاو ده‌ركريانه‌و چاره‌نويس 3 له‌ليان نادياره‌.
جى باسه‌، تائيسه‌يش زانيارى ته‌ماميگ له‌باره‌ى ناسنامه‌ى ئه‌و كووچه‌ره‌يل خنكياگه‌ وه‌ده‌س ناتگه‌، وه‌لێ چه‌وه‌ڕى ئه‌كريه‌ێد دوياى په‌ياكردن گشت ته‌رمه‌يل ئه‌و خنكياگه‌يله‌ ناسنامه‌يان ئاشكرا بكريه‌ێد.
